
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 263 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 252 

Σύσταση Εθνικού Γραφείου Πληροφοριών Ποδοσφαίρου, 
κατά τροποποίηση π.δ/τος 14/2001 (Α'-12) και Γ ραφεί¬ 
ων Πρόληψης Οργανωμένης Αθλητικής Βίας, κατά τρο¬ 
ποποίηση π. δ/των 1/2001 (Α'-1) και 48/2006 (Α'- 50). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Το άρθρο 11 παρ. 1 περιπτ. α', β' και στ' του ν. 1481/1984 
«Οργανισμός Υπουργείου Δημόσιας Τάξης» (Α'-152), όπως 
το άρθρο αυτό αντικαταστάθηκε με το άρθρο 1 παρ. 1 
του ν. 1590/1986 (Α'- 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, όπως κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

4. Το π.δ.82/1993 «Περιορισμός συναρμοδιότητας κατά 
την έκδοση κανονιστικών διαταγμάτων και αποφάσεων 
σε θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης» (Α'- 36). 

5. Την υπ’ αριθμ. 37930/ΔΙΟΕ 1264 από 14.10.2005 από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (Β'- 1432), όπως 
τροποποιήθηκε με την αριθμ. 5733/ΔΙΟΕ 179/13.2.2006 (Β'- 
204) όμοια απόφαση 

6. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του κρατικού 
προϋπολογισμού ύψους 13.500.00 ευρώ, περίπου, για το 
τρέχον οικονομικό έτος και 22.500,00 ευρώ, περίπου, για 
το έτος 2007 και καθένα από τα επόμενα έτη. Οι δαπά¬ 
νες του τρέχοντος έτους θα αντιμετωπισθούν από τις 
εγγεγραμμένες πιστώσεις των Κ.Α.Ε. 0711, 0824, 0826,1711, 
1723 και 1725 του εκτελούμενου Π/Υ εξόδων του Υπουργεί¬ 
ου Δημόσιας Τάξης Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
και οι δαπάνες του έτους 2007 και επομένων ετών θα 
αντιμετωπίζονται από τις πιστώσεις που θα εγκρίνονται 
για το σκοπό αυτό στον ίδιο ως άνω Π/Υ εξόδων του 
αντίστοιχου έτους. 

7. Την υπ’ αριθμ. 297/2006 Γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομίας και Οι¬ 
κονομικών, αποφασίζουμε: 


4 Δεκεμβρίου 2006 

Άρθρο 1 

Τροποποίηση διατάξεων π. δ/τος 14/2001 

1. Η παράγραφος 5 του άρθρου 4 του π. δ/τος 14/2001 
αντικαθίσταται ως εξής : 

«5. Επίσης, το 3ο Τμήμα Επιχειρήσεων ασκεί τις αρμοδι¬ 
ότητες που προβλέπονται από τις διατάξεις των άρθρων 
15 παρ. 6 του ν. δ/τος 17/1974 και 2 του π. δ/τος 702/1975, 
καθώς και των ν. 2344/1995, 2641/1998 και 3013/2002, όπως 
ισχύουν κάθε φορά». 

2. Στο άρθρο 4 του ιδίου π. δ/τος, όπως συμπληρώθηκε 
με το άρθρο 1 του π. δ/τος 261/2003 (Α'- 235), προστίθενται 
παράγραφοι 7, 8 και 9 ως εξής : 

«7. Στο 3ο Τ μήμα Επιχειρήσεων συνιστάται Εθνικό Γ ρα¬ 
φείο Πληροφοριών Ποδοσφαίρου, το οποίο λειτουργεί ως 
κεντρικό σημείο επαφής για την εξασφάλιση της ανταλ¬ 
λαγής πληροφοριών και τη διευκόλυνση της διεθνούς 
αστυνομικής συνεργασίας στον τομέα των ποδοσφαιρι¬ 
κών αγώνων με διεθνή διάσταση. Ειδικότερα, το Γ ραφείο 
αυτό έχει τις ακόλουθες αρμοδιότητες: 

α. Προβαίνει στη συλλογή, επεξεργασία, αξιολόγηση 
και κατάλληλη αξιοποίηση πληροφοριών, με σκοπό την 
επαρκή προετοιμασία και λήψη των ενδεδειγμένων μέ¬ 
τρων για την τήρηση της δημόσιας τάξης και ασφάλειας 
πριν, κατά και μετά τη διεξαγωγή ποδοσφαιρικών αγώνων 
διεθνούς, ιδίως, επιπέδου. 

β. Συνεργάζεται με τα αντίστοιχα Εθνικά Γραφεία 
Πληροφοριών Ποδοσφαίρου άλλων κρατών - μελών της 
Ευρωπαϊκής Ένωσης στα πλαίσια ανταλλαγής πληροφο¬ 
ριών στρατηγικής, επιχειρησιακής και τακτικής φύσεως, 
εμπειριών και τεχνογνωσίας, αναφορικά με θέματα αρ- 
μοδιότητάς του. 

γ. Αναπτύσσει πρωτοβουλίες ή συνδράμει σε πρωτο¬ 
βουλίες άλλων αρχών ή φορέων που έχουν ως στόχο την 
εξάλειψη της βίας στα γήπεδα και την ομαλή διεξαγωγή 
των ποδοσφαιρικών αγώνων. 

δ. Διευκολύνει, συντονίζει ή οργανώνει, κατά περίπτωση, 
την αστυνομική συνεργασία μεταξύ άλλων αρχών και φο¬ 
ρέων, σχετικά με τη διεξαγωγή διεθνών ποδοσφαιρικών 
αγώνων. 

ε. Επικοινωνεί για θέματα αρμοδιότητάς του, σε περί¬ 
πτωση ανάληψης από τη χώρα διεθνών ποδοσφαιρικών 
διοργανώσεων, με τις Εθνικές Αστυνομικές Υπηρεσίες 
των άλλων ενδιαφερομένων κρατών - μελών της Ευρω¬ 
παϊκής Ένωσης, είτε απευθείας, είτε μέσω αξιωματικών 
συνδέσμων που ορίζονται για το σκοπό αυτό. 

στ. Παρέχει στα Εθνικά Γ ραφεία Πληροφοριών Ποδο¬ 
σφαίρου άλλων κρατών - μελών της Ευρωπαϊκής Ένωσης, 
όταν του ζητηθεί ή αυτεπαγγέλτως, ανάλυση κινδύνου 
στα πλαίσια διεθνών ποδοσφαιρικών αγώνων που αφο¬ 
ρούν ποδοσφαιρικούς συλλόγους ή εθνικές ομάδες. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


8. Επιπλέον, το Γραφείο της προηγούμενης παραγρά¬ 
φου, ασκεί επί θεμάτων αθλητικού ενδιαφέροντος, σε 
εθνικό επίπεδο, τις ακόλουθες αρμοδιότητες: 

α. Συντονίζει και καθοδηγεί τις περιφερειακές Υπηρεσίες 
στη συλλογή γενικών πληροφοριών, σχετικά με τους ποδο¬ 
σφαιρικούς αγώνες, τις λοιπές αθλητικές εκδηλώσεις και 
τις μετακινήσεις αθλητικών αποστολών και φιλάθλων. 

β. Επεξεργάζεται, αξιολογεί και αξιοποιεί σε κεντρικό 
επίπεδο τις ως άνω πληροφορίες, με σκοπό την επαρκή 
προετοιμασία και λήψη των ενδεδειγμένων μέτρων, για 
την τήρηση της δημόσιας τάξης και ασφάλειας πριν, κατά 
και μετά τη διεξαγωγή των αθλητικών συναντήσεων. 

γ. Αναλαμβάνει πρωτοβουλίες και συνδράμει σε πρωτο¬ 
βουλίες άλλων αρχών ή φορέων που έχουν ως στόχο την 
εξάλειψη της βίας στα γήπεδα και την ομαλή διεξαγωγή 
των ποδοσφαιρικών ή άλλων αθλητικών συναντήσεων. 

δ. Επεξεργάζεται τα καταχωρούμενα, στη βάση δεδομέ¬ 
νων, στοιχεία αθλητικών εκδηλώσεων και αναλύει γεγο¬ 
νότα και ενέργειες, που λαμβάνουν χώρα σε αθλητικούς 
χώρους, προς το σκοπό λήψης αποφάσεων σε στρατηγικό 
και επιχειρησιακό επίπεδο. 

9. Κατά την επεξεργασία και ανταλλαγή πληροφοριών 
και δεδομένων εφαρμόζονται οι διατάξεις του ν. 2472/1997 
«Προστασία του ατόμου από την επεξεργασία δεδομένων 
προσωπικού χαρακτήρα» (Α'- 50)». 

Άρθρο 2 

Τροποποίηση π. δ/τος 1/2001 

1. Η πρώτη πρόταση του άρθρου 15 του π. δ/τος 1/2001 
(Α'-1), όπως το άρθρο αυτό συμπληρώθηκε με το άρθρο 
8 του π. δ/τος 30/2005 (Α'- 50), αντικαθίσταται ως εξής: 

«Η Υποδιεύθυνση Κρατικής Ασφάλειας διαρθρώνεται 
στα ακόλουθα Τμήματα και Γραφεία :». 

2. Στο ίδιο άρθρο προστίθεται περίπτωση ζ' ως εξής : 

«ζ. Στο Γ ραφείο Πρόληψης Οργανωμένης Αθλητικής Βίας 

το οποίο είναι αρμόδιο για: 

(1) Τη συλλογή και την παροχή πληροφοριών, σχετικά 
με το βαθμό επικινδυνότητας, από πλευράς ασφαλείας, 
κάθε αθλητικής συνάντησης. 

(2) Τη συλλογή, αξιολόγηση και αξιοποίηση πληροφο¬ 
ριών, σχετικά με τον εντοπισμό ατόμων, τα οποία θεω¬ 
ρούνται ύποπτα για πρόκληση επεισοδίων. 

(3) Τον εντοπισμό ατόμων, τα οποία πριν, κατά τη διάρ¬ 
κεια ή μετά την ολοκλήρωση αθλητικής συνάντησης, προ- 
καλούν ή συμμετέχουν σε επεισόδια ή διαπράττουν άλλες 
αξιόποινες πράξεις, τη διενέργεια συλλήψεών τους εφό¬ 
σον οι συνθήκες το επιτρέπουν ή την υπόδειξή τους στις 
αρμόδιες αστυνομικές δυνάμεις για τη σύλληψή τους. 

(4) Τη συνοδεία εκτός της έδρας των αποστολών αθλη¬ 
τικών ομάδων τόσο εντός όσο και εκτός της χώρας, κα¬ 
τόπιν προηγούμενης υποβολής σχετικού αιτήματος προς 
τη Διεύθυνση Γ ενικής Αστυνόμευσης του Αρχηγείου Ελ¬ 
ληνικής Αστυνομίας και εγκρίσεώς του από τον Αρχηγό 
της Ελληνικής Αστυνομίας. 

(5) Την εκδήλωση οποιοσδήποτε άλλης δράσης στο πλαί¬ 
σιο των αρμοδιοτήτων του, η οποία συμβάλλει στην πρόλη¬ 
ψη και καταστολή της βίας στους αθλητικούς χώρους». 

Άρθρο 3 

Τροποποίηση π. δ/τος 48/2006 

1. Η πρώτη πρόταση του άρθρου 13 του π. δ/τος 48/2006 
(Α' - 50) αντικαθίσταται ως εξής : 


«Η Υποδιεύθυνση Κρατικής Ασφάλειας διαρθρώνεται 
στα ακόλουθα Τμήματα και Γραφεία ». 

2. Στο ίδιο άρθρο προστίθενται περιπτώσεις στ' και ζ' 
ως εξής : 

«στ. Στο Τμήμα 6ο Εξουδετέρωσης Εκρηκτικών Μη¬ 
χανισμών και Αυτοσχέδιων Βομβών, το οποίο έχει ως 
αποστολή την επισήμανση, περισυλλογή, εξουδετέρωση, 
καθώς και τη διενέργεια των αναγκαίων εργασιών για 
καταστροφή εκρηκτικών μηχανισμών και αυτοσχέδιων 
βομβών στους χώρους τοπικής αρμοδιότητας της Ελλη¬ 
νικής Αστυνομίας, πλην αυτών για τους οποίους ειδικές 
διατάξεις προβλέπουν αρμοδιότητα των ενόπλων δυνά¬ 
μεων. 

ζ. Στο Γραφείο Πρόληψης Οργανωμένης Αθλητικής Βίας 
το οποίο είναι αρμόδιο για : 

(1) Τη συλλογή και την παροχή πληροφοριών, σχετικά 
με το βαθμό επικινδυνότητας, από πλευράς ασφαλείας, 
κάθε αθλητικής συνάντησης. 

(2) Τη συλλογή, αξιολόγηση και αξιοποίηση πληροφο¬ 
ριών, σχετικά με τον εντοπισμό ατόμων, τα οποία θεω¬ 
ρούνται ύποπτα για πρόκληση επεισοδίων. 

(3) Τον εντοπισμό ατόμων, τα οποία πριν, κατά τη δι¬ 
άρκεια ή μετά την ολοκλήρωση αθλητικής συνάντησης, 
προκαλούν ή συμμετέχουν σε επεισόδια ή διαπράττουν 
άλλες αξιόποινες πράξεις, τη διενέργεια συλλήψεών τους 
εφόσον οι συνθήκες το επιτρέπουν ή την υπόδειξή τους 
στις αρμόδιες αστυνομικές δυνάμεις για τη σύλληψή 
τους. 

(4) Τη συνοδεία εκτός της έδρας των αποστολών αθλη¬ 
τικών ομάδων τόσο εντός όσο και εκτός της χώρας, κα¬ 
τόπιν προηγούμενης υποβολής σχετικού αιτήματος προς 
τη Διεύθυνση Γ ενικής Αστυνόμευσης του Αρχηγείου Ελ¬ 
ληνικής Αστυνομίας και εγκρίσεώς του από τον Αρχηγό 
της Ελληνικής Αστυνομίας. 

(5) Την εκδήλωση οποιοσδήποτε άλλης δράσης στο 
πλαίσιο των αρμοδιοτήτων του, η οποία συμβάλλει στην 
πρόληψη και καταστολή της βίας στους αθλητικούς χώ¬ 
ρους». 

Άρθρο 4 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργείται η 7001/2/1349-γ από 12-11-2004 απόφαση του 
Αρχηγού Ελληνικής Αστυνομίας (Β'-1714). 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 30 Νοεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

